14.11.2014 MESEJ KETUA PEGAWAI EKSEKUTIF Jawatankuasa Kira-Kira Wang Negara (PAC) telah memberi komen berkenaan penemuan di dalam Laporan Ketua Audit Negara Siri 3 Bagi Tahun 2013 yang telah dibentangkan baru-baru ini. Menurut pengerusinya Datuk Nur Jazlan Mohamed, PAC perlu memanggil 14 kementerian dan agensi seperti yang disenaraikan di dalam Laporan Ketua Audit Negara, disebabkan oleh kelemahan dalam melaksanakan penambahbaikan bagi pengurusan kewangan. Pengerusi PAC sememangnya mempunyai hak dan seharusnya menyoal mengenai keseriusan kementerian dan agensi yang terbabit untuk memperbaiki pengurusan fiskal. Saban tahun contoh-contoh ketirisan dan pembaziran yang ditemui. Kami berpendapat bahawa penemuan tersebut penting supaya tindakan pembaikkan boleh dilaksanakan dalam praktis pengurusan kewangan ditambah pula semasa keadaan ekonomi pada masa ini yang memerlukan perbelanjaan diketatkan. Menyentuh berita serantau, terdapat beberapa perkembangan menarik yang bertumpu kepada negara China. Pertama, China akan membuka pasaran saham Shanghai kepada pelabur luar negara, sekaligus memberikan akses kepada pasaran saham bernilai $2 trilion menerusi pelancaran pautan dagangan antara Hong Kong dan Shanghai. Ini jelas akan memberikan impak besar kepada jiran-jiran serantau seperti Malaysia, menjadikan pasaran tersebut sebagai satu magnet untuk menarik modal pelabur. Oleh itu, pemantauan rapi pautan dagangan ini adalah sangat penting. Seperti yang dinyatakan oleh Suruhanjaya Kawal Selia Sekuriti China dan Suruhanjaya Sekuriti dan Niaga Hadapan Hong Kong, peraturan-peraturan dagangan dan penjelasan (clearing) yang berkenaan, mekanisme kuota harian dan aggregat serta lain-lain pengurusan kawal selia dan operasi telah pun dimuktamadkan. Mengambilkira pautan dagangan yang rapat di antara Malaysia dan China, serta kelaziman penyenaraian saham syarikat yang berpangkalan di China di Bursa Malaysia, kami akan memantau perkembangan ini dengan teliti. Salam Rita
PANDANGAN RINGKAS MSWG MENGENAI TRANSAKSI KORPORAT SEMASA MASTERSKILL EDUCATION GROUP BERHAD ("MEGB") Pada 6 November 2014 Lembaga Pengarah MEGB mengumumkan bahawa ia telah meluluskan cadangan- cadangan berikut: (i) Cadangan pelupusan oleh Masterskill (M) Sdn Bhd ("MS") aset hartanah yang masih beroperasi di Cheras, Kota Kinabalu, Kuching dan Pasir Gudang kepada Siva Kumar A/L M. Jeyapalan atau syarikat yang dilantiknya untuk jumlah jualan indikatif sebanyak kira-kira RM75.00 juta yang perlu dibayar secara tunai tertakluk kepada penilaian bebas; (ii) Cadangan pajakan semula oleh MS bagi hartanah yang masih beroperasi daripada SK untuk tempoh sepuluh (10) tahun dari tarikh cadangan dimuktamadkan, dengan MEGB mempunyai pilihan untuk melanjutkannya lagi selama lima (5) tahun; (iii) Cadangan pelupusan oleh MS aset hartanah yang tidak beroperasi di Petaling Jaya, Kota Kinabalu dan Kota Bharu yang perlu dibayar secara tunai; dan (iv) Cadangan ESOS kepada kakitangan dan pengarah eksekutif sehingga 10% daripada modal berbayar syarikat. KOMEN MSWG: Secara kebetulan, harga saham MEGB telah jatuh pada masa yang hampir sama dengan masa perjanjian hak untuk membeli dan hak untuk menjual (call dan put option) ditandatangani pada Mac 2014. Pemegang saham pada waktu itu boleh bertindak menjual saham MEGB disebabkan oleh ketidakpastian mengenai syarikat yang timbul daripada perjanjian call dan put option tersebut. Kami berharap pada kali ini, MEGB akan dapat memulihkan kedudukan syarikat dengan perkongsian yang tepat memandangkan prestasi kewangan syarikat yang merosot sejak syarikat disenaraikan pada tahun 2010! HB GLOBAL LIMITED ("HBGL") Menurut pengumuman oleh HBGL pada 7 November 2014, pemegang saham HBGL telah meluluskan semua resolusi yang dibentangkan pada Mesyuarat Agung Tahunan HBGL yang ke-7, kecuali bagi Resolusi Biasa No.7 berkaitan dengan kuasa yang diberikan kepada pengarah untuk memperuntukkan dan menerbitkan saham menurut peruntukan Seksyen 161 Akta Syarikat Singapura, Cap.50. KOMEN MSWG: Penolakan resolusi untuk memberikan kuasa kepada pengarah untuk memperuntukkan dan menerbitkan saham (sama seperti peruntukan di bawah Seksyen 132D Akta Syarikat 1965 di Malaysia) mungkin telah datang daripada pemegang saham minoriti. Pengundian diadakan secara mengangkat tangan, mungkin untuk menunjukkan rasa tidak puas hati mereka kepada Lembaga Pengarah HGBL mengenai penggantungan dagangan saham HBGL selama 2.5 bulan disebabkan oleh kelewatan HGBL menyerahkan penyata kewangan 2013 selain daripada prestasi syarikat yang suram bagi 2 tahun kewangan yang
lepas. Kami berharap Lembaga Pengarah HBGL akan lebih peka terhadap kegusaran pemegang saham dan memastikan penyerahan lewat penyata kewangan syarikat tidak akan berlaku lagi di masa hadapan. Penganalisa MSWG Lya Rahman, Pengurus Besar, Khidmat Korporat, lyarahman@mswg.org.my Chong Chee Fern, Pengurus Besar, Pemantauan Korporat chongcf@mswg.org.my Rebecca Yap, Ketua, Pemantauan Korporat rebecca.yap@mswg.org.my Quah Ban Aik, Ketua, Pemantauan Korporat banaik.quah@mswg.org.my Norhisam Sidek, Pengurus, Pemantauan Korporat norhisam@mswg.org.my Shahnul Niza Bin Dato' Dr. Mohd Yusof, Pengurus, Pemantauan Korporat shahnul.niza@mswg.org.my Lee Chee Meng, Pengurus, Pemantauan Korporat cheemeng@mswg.org.my Wong Kin Wing, Pengurus, Pemantauan Korporat, kinwing@mswg.org.my Nor Khalidah Khalil, Penganalisa, Pemantauan Korporat khalidah@mswg.org.my Vinodth Ramasamy, Penganalisa, Pemantauan Korporat vinodth.ram@mswg.org.my PENZAHIRAN KEPENTINGAN
Sehubungan dengan syarikat-syarikat yang dinyatakan, MSWG memegang jumlah saham yang minima di dalam syarikat- syarikat yang dinyatakan di dalam surat berita ini kecuali bagi HB Global Limited. Maklumbalas Kami mengalu-alukan maklumbalas anda mengenai surat berita dan khidmat kami. Sila e-mel komen dan cadangan anda ke mswg.ceo@mswg.org.my PENOLAKAN TUNTUTAN Surat berita ini dan isi kandungannya berserta semua hak-hak berkaitan dengannya termasuk hak cipta dimiliki oleh Badan Pengawas Pemegang Saham Minoriti Berhad, juga dikenali sebagai Minority Shareholder Watchdog Group (MSWG). Isi kandungan dan pendapat yang dinyatakan di dalam surat berita ini adalah berdasarkan maklumat yang diperoleh daripada domain awam dan bertujuan untuk memberikan maklumat umum kepada pengguna dan adalah untuk rujukan sahaja. Usaha terbaik telah dilakukan untuk memastikan maklumat yang terkandung di dalam surat berita ini adalah tepat dan terkini pada tarikh penerbitan. Walaubagaimanapun, MSWG tidak membuat sebarang waranti nyata atau tersirat atas ketepatan atau kelengkapan maklumat dan pendapat yang terkandung di dalam surat berita ini. Tiada maklumat di dalam surat berita ini yang bertujuan atau patut dianggap sebagai syor untuk membeli atau menjual atau jemputan untuk melanggan sekuriti tertentu, pelaburan yang berkaitan atau mana-mana instrumen kewangan. MSWG perlu diberikan perakuan bagi mana-mana bahagian surat berita ini yang diterbitkan semula. MSWG tidak akan bertanggungjawab atau menanggung sebarang liabiliti atas kebergantungan kepada sebarang maklumat atau komen yang terkandung di dalam surat berita ini atau jika ianya diterbitkan semula oleh pihak ketiga. Semua pembaca atau pelabur dinasihatkan supaya mendapatkan nasihat perundangan atau nasihat profesional yang lain sebelum mengambil sebarang tindakan berdasarkan surat berita ini.